En meget tidlig forløber til den danske kronemønt er dukket op i Vendsyssel. Det oplyser DR Nordjylland 16-årige Michael Stokbro Larsen og hans 21-årige bror Peter fra Strandby fandt den med sin hobbydetektor som en del af et større skattefund, og den skat graves i disse dage ud ved Strandby nord for Frederikshavn. - Jeg fik pludselig et godt signal, og så begyndte jeg at grave. Og så stødte jeg på den her skat. Jeg troede først, det var en tivolimønt, men da jeg sendte et mobilbillede af den til min far, sagde han, at jeg nok skulle passe godt på den, siger Michael Stokbro. Arkæologer tilknyttet Vendsyssel Historiske Museum har nu fundet over 100 blandede middelalder-mønter, og det glæder arkæolog Sidsel Wåhlin: - Det er en af rigtig gode, vikingetidsmøntfund, siger hun. Ifølge hende er det blandingen af mønter af forskellige oprindelser, der gør fundet specielt. Der er blandt andet fundet såkaldte korsmønter fra Harald Blåtands tid, som man regner for at være Danmarks første nationale mønt. Det er ikke sket siden 1939.

Opsummering:
Hobbyarkæolog gør sjælendt vikingetidsfund.